Mõnikord, jah, mõtlen, et suhtekorraldajad on meedia ära  rikkunud. Pannud inimestele siira ja ausa asemel suhu kunstlikult ja ebasiiralt mõjuvad sõnad. Rääkinud musta valgeks ja kergitanud Potjomkini külasid. Paisanud väljaannetesse tohutus koguses pseudo- ja rämpsinfot. Muutnud ajakirjanikud õhinas uudisteküttidest lodevateks kontoritooli-juurviljadeks, kes nokad linnupoegade kombel ammuli ettesöödetud andmeid kugistavad.